# Vejledning 3: rensning af indstillingsliste i Excel efter import af *Editing Decision List* fra DaVinci Resolve 16

Excelarket vil nu indeholde tomme rækker og en del gentaget information, typisk en \* og et filnavn. Brug Søg og Erstat (CTRL + H) til at erstatte med tomme celler.

\* er normalt et jokertegn, skriv derfor ~\*

For at slette blanke rækker: (1) markér kolonner; (2) vælg fanen Hjem > Sortér og filtrer (yderst til højre) > Filtrer; (3) klik på ned-pilen i den øverste celle; (4) klik fluebenet i ”Markér alt” væk; (5) sæt flueben i ”Tomme” (scroll ned til bunden); (6) markér de tomme rækker; (7) vælg fanen Hjem > Slet > Slet arkrækker; (8) vælg fanen Hjem > Sortér og filtrer > Filtrer (fjerner filtret).

Nu skulle der ikke være nogen tomme rækker eller kolonner; kun en kolonne med klipnummer, en med TC In, en med TC Out. Hvis der ikke er en klipnummer-kolonne, så tilføj en kolonne længst til venstre (marker kolonne A; på fanen Hjem, vælg Indsæt > Indsæt arkkolonner). I den ny kolonne, vælg cellen i rækken med første klip og skriv 1; skriv 2 i cellen nedenunder; markér de to celler; træk i den grønne firkant helt ned til nederste række. Så burde rækkerne være nummererede.